Catinca Roman, motivată de moartea mamei sale să se schimbe. Ce i-a lăsat moștenire
- Iulia Moraru
- 13 mai 2024, 22:32
Catinca Roman a mărturisit că îi simte foarte mult lipsa mamei sale, dar în ultima vreme s-a împăcat cu această idee, mai ales pentru că absența ei a determinat-o să se concentreze mai mult pe propria viață.
Fiica Mioarei Roman spune că pierderea mamei sale a făcut-o să realizeze cât de important e să stai ancorat în realitate, mai ales atunci când ești un om de showbiz.
Catinca Roman, schimbată după moartea mamei sale
Totodată, aceasta spune că moartea mamei sale nu a fost în zadar, iar prin ea și sora ei, Mioara Roman a lăsat ceva moștenire.
„Sunt împăcată, sigur că-mi lipsește, e evident, dar cred că cumva prin mine, și prin celelalte fete din familie a lăsat ceva moștenire. Cred că și asta m-a impulsionat cumva să încerc să merg într-o altă direcție mai conectată la realitate.
Noi, ăștia care stăm prin showbiz, câteodată avem tendința să ne deconectăm de la realitate, stăm în bula noastră și nu realizăm foarte bine ce se întâmplă în jurul nostru”, a declarat Catinca Roman la podcast-ul „Ce mai spun vedetele”.
Aceasta spune că a început să realizeze acest lucru de mai mult timp și e recunoscătoare că a avut acces la niște oameni pe care nu i-ar fi întâlnit în alte circumstanțe și care au marcat-o.
Ce i-a lăsat în urmă Mioara Roman fiicei sale
Catinca Roman a refuzat însă să vorbească despre relația pe care o are cu Oana, sora sa, menționând doar că nu s-a schimbat într-o direcție și mai rea față de cum era înainte.
Referindu-se la moștenirea lăsată în urmă de mama ei, aceasta a spus că Miora Roman nu a lăsat nimic material în urmă, doar momente frumoase de care acum se bucură.
„Mama mi-a lăsat o moștenire genetică și mai bună, și mai puțin bună. Cele bune sunt cele intelectuale și fizice, iar negative sunt predispozițiile către anumite boli genetice, dar asta e firesc, toată lumea trece prin asta.
Dacă te referi la ceva material, nu a lăsat, dar nu cred că asta e important. Eu pun preț pe lucrurile care nu sunt materiale, pentru că până la urmă cu asta rămâi, cu amintiri, momente frumoase”, a mai spus Catinca Roman.